CELEX: 62021TN0052
Language: lt
Date: 2021-01-25 00:00:00
Title: Byla T-52/21: 2021 m. sausio 25 d. pareikštas ieškinys byloje ClientEarth / Komisija

2021 4 12   
            
            
               LT
            
            
               Europos Sąjungos oficialusis leidinys
            
            
               C 128/41
            
         
      2021 m. sausio 25 d. pareikštas ieškinys byloje ClientEarth / Komisija
      
      (Byla T-52/21)
      (2021/C 128/49)
      Proceso kalba: anglų
      
         Šalys
      
      
         Ieškovė: ClientEarth AISBL (Briuselis, Belgija), atstovaujama advokato O. Brouwer
      
         Atsakovė: Europos Komisija
      
         Reikalavimai
      
      Ieškovė Bendrojo Teismo prašo:
      
                  —
               
               
                  panaikinti 2020 m. lapkričio 16 d. implicitinį atsakovės sprendimą nesuteikti galimybės susipažinti su tam tikrais pagal Reglamentą (EB) Nr. 1049/2001 (1) ir Reglamentą (EB) Nr. 1367/2006 (2) prašomais dokumentais dėl žuvininkystės kontrolės,
               
            
                  —
               
               
                  priteisti iš atsakovės bylinėjimosi išlaidas.
               
            
         Ieškinio pagrindai ir pagrindiniai argumentai
      
      Grįsdama ieškinį ieškovė remiasi vieninteliu pagrindu ir tvirtina, kad atsakovė per terminą, Reglamento (EB) Nr. 1049/2001 8 straipsnio 1 ir 2 dalyse nustatytą kartotinio prašymo tvarkymui, aiškiai nepriėmė sprendimo dėl ieškovės prašymo suteikti prieigą ir taip implicitiškai nesuteikė galimybės susipažinti su dokumentais, kaip tai suprantama pagal to reglamento 8 straipsnio 3 dalį. Ieškovė teigia, kad šis implicitinis neigiamas sprendimas buvo nemotyvuotas, todėl turi būti panaikintas, nes Komisija pažeidė pareigą motyvuoti pagal Reglamento (EB) Nr. 1049/2001 8 straipsnio 1 dalį, Europos Sąjungos pagrindinių teisių chartijos 41 straipsnio 2 dalies trečią įtrauką ir SESV296 straipsnį.
      
         (1)  2001 m. gegužės 30 d. Europos Parlamento ir Tarybos reglamentas (EB) Nr. 1049/2001 dėl galimybės visuomenei susipažinti su Europos Parlamento, Tarybos ir Komisijos dokumentais (OL L 145, 2001, p. 43; 2004 m. specialusis leidimas lietuvių k., 1 sk., 3 t., p. 331).
      
         (2)  2006 m. rugsėjo 6 d. Europos Parlamento ir Tarybos reglamentas (EB) Nr. 1367/2006 dėl Orhuso konvencijos dėl teisės gauti informaciją, visuomenės dalyvavimo priimant sprendimus ir teisės kreiptis į teismus aplinkosaugos klausimais nuostatų taikymo Bendrijos institucijoms ir organams (OL L 264, 2006, p. 13).